Ericu950/Stoicheia-meter-silver huggingface dataset:
δι οὗ καὶ μεθ οὗ τῷ Θεῷ καὶ Πατρὶ δόξα σὺν ἁγίῳ Πνεύματι , εἰς τοὺς αἰῶνας τῶν αἰώνων 0 .
Αὗται δὲ αἱ γενέσεις Ἰσαὰκ τοῦ υἱοῦ Ἀβραὰμ , Ἀβραὰμ ἐγέννησε τὸν Ἰσαάκ .
ἦν δὲ Ἰσαὰκ ἐτῶν τεσσαράκοντα , ὅτε ἔλαβε τὴν Ῥεβέκκαν , θυγατέρα Βαθουὴλ τοῦ Σύρου , ἐκ τῆς Μεσοποταμίας , ἀδελφὴν Λάβαν τοῦ Σύρου , ἑαυτῷ γυναῖκα .
ἐδεῖτο δὲ Ἰσαὰκ Κυρίου περὶ Ῥεβέκκας τῆς γυναικὸς αὐτοῦ , ὅτι στεῖρα ἦν .
ἐπήκουσε δὲ αὐτοῦ ὁ Θεὸς , καὶ ἔλαβεν ἐν γαστρὶ Ῥεβέκκα ἡ γυνὴ αὐτοῦ .
ἐσκίρτων δὲ τὰ παιδία ἐν αὐτῇ .
Εἰ οὕτως μοι μέλλει γίνεσθαι , ἵνα τί μοι τοῦτο 0 ;
ἐπορεύθη δὲ πυθέσθαι παρὰ Κυρίου .
καὶ εἶπε Κύριος αὐτῇ ·
δύο ἔθνη ἐν τῇ γαστρί σού εἰσι , καὶ δύο λαοὶ ἐκ τῆς κοιλίας σου διασταλήσονται .
καὶ λαὸς λαοῦ ὑπερέξει .
καὶ ὁ μείζων δουλεύσει τῷ ἐλάττονι .
καὶ ἐπληρώθησαν αἱ ἡμέραι τοῦ τεκεῖν αὐτὴν , καὶ τῇδε ἦν δίδυμα ἐν τῇ κοιλίᾳ αὐτῆς .
ἐξῆλθε δὲ ὁ υἱὸς ὁ πρωτότοκος πυῤῥάκης ὅλος ὡσεὶ δορὰ δασύς .
ἐπεκάλεσε δὲ τὸ ὄνομα αὐτοῦ Ἡσαῦ .
καὶ μετὰ τοῦτο ἐξῆλθεν ὁ ἀδελφὸς αὐτοῦ , καὶ ἡ χεὶρ αὐτοῦ ἐπειλημμένη τῆς πτέρνης Ἡσαῦ 0 .
καὶ ἐκάλεσε τὸ ὄνομα αὐτοῦ Ἰακώβ .
ἰσαὰκ δὲ ἦν ἐτῶν ἑξήκοντα , ὅτε ἔτεκεν αὐτοὺς Ῥεβέκκα .
Ηὐξήθησαν δὲ οἱ νεανίσκοι .
καὶ ἦν Ἡσαῦ ἄνθρωπος εἰδὼς κυνηγεῖν ἄγροικος .
ἰακὼβ δὲ ἄνθρωπος ἄπλαστος , οἰκῶν οἰκίαν 0 .
ἠγάπησε δὲ Ἰσαὰκ τὸν Ἡσαῦ , ὅτι ἡ θήρα αὐτοῦ βρῶσις αὐτῷ 0 .
ῥεβέκκα δὲ ἠγάπα τὸν Ἰακώβ .
ἥψησε δὲ Ἰακὼβ ἕψημα .
ἦλθε δὲ Ἡσαῦ ἐκ τοῦ πεδίου ἐκλείπων .
καὶ εἶπεν Ἡσαῦ τῷ Ἰακώβ ·
γεῦσόν με ἀπὸ τοῦ ἑψήματος τοῦ πυῤῥοῦ τούτου , ὅτι ἐκλείπω ἐγώ .
διὰ τοῦτο ἐκλήθη τὸ ὄνομα αὐτοῦ Ἐδώμ .
Εἶπε δὲ Ἰακὼβ τῷ Ἡσαῦ ·
ἀπόδου σήμερον τὰ πρωτοτόκιά σου ἐμοί .
καὶ εἶπεν Ἡσαῦ ·
ἰδοὺ ἐγὼ πορεύομαι τελευτᾷν , καὶ ἵνα τί μοι ταῦτα τὰ πρωτοτόκια 0 ;
καὶ εἶπεν αὐτῷ Ἰακώβ ·
ὄμοσόν μοι σήμερον ·
καὶ ὤμοσεν αὐτῷ .
ἀπέδοτο δὲ Ἡσαῦ τὰ πρωτοτόκια τῷ Ἰακώβ .
ἰακὼβ δὲ ἔδωκε τῷ Ἡσαῦ ἄρτον καὶ ἕψημα φακοῦ ·
καὶ ἔφαγε καὶ ἔπιε , καὶ ἀναστὰς ᾤχετο .
καὶ ἐφαύλισεν Ἡσαῦ τὰ πρωτοτόκια αὐτοῦ .
πατέρα μὲν ἔσεσθαι πολλῶν ἐθνῶν τὸν θεσπέσιον Ἀβραὰμ ψευδοεπεῖν οὐκ εἰδὼς ἐπηγγέλλετο Θεὸς , καὶ ἀριθμοῦ κρείττονα τὴν ἐξ αὐτοῦ φανεῖσθαι πληθὺν ἄνω τε καὶ κάτω διισχυρίζετο .
ὡσεὶ ἄμμος γὰρ ἔσται , φησὶν , ἡ ἀναρίθμητος , καὶ ὡσεὶ ἄστρα τοῦ οὐρανοῦ τῷ πλήθει 0 .
ἀλλὰ τῆς οὕτω περιφανοῦς εὐκλείας τὸ πέρας ἐκβέβηκεν , οὐκ ἔν γε δὴ μόνῳ τῷ Ἰσραὴλ , ἀλλὰ καὶ ἐπὶ ταῖς ἐθνῶν ἀγέλαις .
Εἰσκέκληνται γὰρ διὰ πίστεως , καὶ εἶεν ἂν οἱ τοιοίδε μᾶλλον ἐν Ἰσαὰκ , τουτ έστιν , ἐξ ἐπαγγελίας ·
καὶ μαρτυρήσει γράφων ὁ σοφώτατος Παῦλος ·
προϊδοῦσα δὴ ἡ Γραφὴ ὅτι ἐκ πίστεως τὰ ἔθνη δικαιοῖ ὁ Θεὸς , προευηγγελίσατο τῷ Ἀβραὰμ , ὅτι Ἐνευλογηθήσονται ἐν σοὶ πάντα τὰ ἔθνη 0 .
ὥστε οἱ ἐκ πίστεως εὐλογοῦνται σὺν τῷ πιστῷ Ἀβραάμ .
ὅσοι γὰρ ἐξ ἔργων νόμου εἰσὶν , ὑπὸ κατάραν εἰσί .
γέγραπται γὰρ , ὅτι Ἐπικατάρατος πᾶς ὃς οὐκ ἐμμένει ἐν πᾶσι τοῖς γεγραμμένοις ἐν τῷ βιβλίῳ τοῦ νόμου τοῦ ποιῆσαι αὐτά 0 .
ὅτι δὲ ἐν νόμῳ οὐδεὶς δικαιοῦται παρὰ Θεοῦ , δῆλον ὅτι ὁ δίκαιος ἐκ πίστεως ζήσεται 0 .
ὁ δὲ νόμος οὐκ ἔστιν ἐκ πίστεως , ἀλλ ὁ ποιήσας αὐτὰ , ζήσεται ἐν αὐτοῖς .
ἄραρεν οὗν ὅτι τὰ ἐπηγγελμένα διεπεραίνετο ·
καὶ οὐχὶ δὴ πάντως διὰ τῶν ἐν νόμῳ παιδαγωγουμένων , ἀλλὰ τῶν ἐν πίστει δεδικαιωμένων 0 .
παρεισέδυ δὲ οἰκονομικῶς ἡ διὰ Μωσέως ἐντολὴ , οὐκ ἠμελημένης τῆς ἐπαγγελίας , ἀλλ  ἵνα παιδαγωγῇ καὶ ἀνακομίζῃ κατὰ βραχὺ πρὸς τὴν διὰ πίστεως κλῆσιν ·
καὶ τῶν ἤδη προεισβεβηκότων ἐλέγχουσα τὴν ἀσθένειαν , χρειωδεστάτην ἅπασι καὶ ἀναγκαίαν ἤδη πως ἀποδείξῃ λοιπὸν τὴν διὰ πίστεως χάριν καὶ τὴν ἐν Χριστῷ δικαίωσιν ·
ἔφη δὲ οὕτω πάλιν ὁ θεσπέσιος Παῦλος ·
ἀδελφοὶ , κατὰ ἄνθρωπον λέγω , ὅμως ἀνθρώπου διαθήκην κεκυρωμένην οὐδεὶς ἀθετεῖ , ἢ ἐπιδιατάσσεται .
τῷ δὲ Ἀβραὰμ ἐῤῥέθησαν αἱ ἐπαγγελίαι καὶ τῷ σπέρματι αὐτοῦ .
Οὐ λέγει , Καὶ τοῖς σπέρμασιν , ὡς ἐπὶ πολλῶν , ἀλλ ὡς ἐφ  ἑνός 0 1 .
καὶ τῷ σπέρματί σου , ὅς ἐστι Χριστός 0 .
τοῦτο δὲ λέγω διαθήκην κεκυρωμένην ὑπὸ Θεοῦ .
ὁ μετὰ τετρακόσια καὶ τριάκοντα ἔτη γεγονὼς νόμος , οὐκ ἀκυροῖ εἰς τὸ καταργῆσαι τὴν ἐπαγγελίαν .
Εἰ γὰρ ἐκ νόμου ἡ κληρονομία , οὐκέτι ἐξ ἐπαγγελίας , τῷ δὲ Ἀβραὰμ δι ἐπαγγελίας κεχάρισται ὁ Θεός 0 1 .
προσεπάγει δὲ τούτοις καὶ τὴν αἰτίαν εὐθὺς τῆς τοῦ νόμου προεισβολῆς , οὕτω λέγων ·
τί οὖν ὁ νόμος , τῶν παραβάσεων χάριν προσετέθη ἄχρις οὗ ἔλθῃ τὸ σπέρμα ὃ ἐπήγγελται , διαταγεὶς δι ἀγγέλων ἐν χειρὶ μεσίτου .
ὁ δὲ Θεὸς εἷς ἐστιν ·
ὁ οὖν νόμος κατὰ τὴν ἐπαγγελίαν τοῦ Θεοῦ 0 ;
Εἰ γὰρ ἐδόθη νόμος ὁ δυνάμενος ζωογονῆσαι , ὄντως ἐκ νόμου ἂν ἡ δικαιοσύνη ἦν .
ἀλλὰ συνέκλεισεν ἡ Γραφὴ τὰ πάντα ὑπὸ ἁμαρτίαν , ἵνα ἡ ἐπαγγελία ἐκ πίστεως Ἰησοῦ Χριστοῦ δοθῇ τοῖς πιστεύουσι ·
πρὸ δὲ τοῦ ἐλθεῖν τὴν πίστιν , ὑπὸ νόμον ἐφρουρούμεθα , συγκλειόμενοι εἰς τὴν μέλλουσαν δόξαν ἀποκαλυφθῆναι .
ὥστε ὁ νόμος παιδαγωγὸς ἡμῶν γέγονεν εἰς Χριστὸν , ἵνα ἐκ πίστεως δικαιωθῶμεν .
ἐλθούσης δὲ τῆς πίστεως , οὐκ ἔτι ὑπὸ παιδαγωγόν ἐσμεν .
πάντες γὰρ υἱοὶ Θεοῦ ἐστε διὰ πίστεως τῆς ἐν Χριστῷ Ἰησοῦ .
Οὐκοῦν ἥκιστα μὲν ἐνδοιάσειέ τις ἂν , ὡς ἔλεγχος ἧν ὁ νόμος τῆς τῶν παιδαγωγουμένων ἀσθενείας , παραδεικτικὸς δὲ μᾶλλον πταισμάτων καὶ ἁμαρτίας 0 .
Οὗ γὰρ , φησὶν , οὐκ ἔστι νόμος , οὐ δὲ παράβασις .
τὴν δὲ ἁμαρτίαν οὐκ ᾔδειν , εἰ μὴ διὰ νόμου 0 .
καὶ ἐλθούσης τῆς ἐντολῆς , φησὶν , ἡ ἁμαρτία ἀνέζησεν ·
ἐγὼ δὲ ἀπέθανον .
ἄχρι τοῦ νόμου ἦν ἁμαρτία ἐν κόσμῳ ·
ἁμαρτία γὰρ οὐκ ἐλλογεῖται μὴ ὄντος νόμου .
πεπαιδαγώγηκε τοίνυν ὁ νόμος ἐπὶ Χριστὸν , ἐλέγχων τοὺς παραβαίνοντας , καὶ αὐτῇ πείρᾳ διδάσκων τοὺς ἐπὶ τῆς γῆς , ὡς ἔστιν ἀμήχανον τὴν ἐκ νόμου διαδρᾶναι γραφὴν τὸ εἰς ἁμαρτίαν εὔκολον ἠῤῥωστηκότα τὸν ἄνθρωπον δεῖ δὲ πάντως αὐτῷ τῆς διὰ Χριστοῦ σωτηρίας τοῦ δικαιοῦντος ἐν πίστει καὶ οἰκτιρμοῖς .
πρόδηλον οὖν , ὅτι τῆς ἐφ ἡμῖν οἰκονομίας ὁ λόγος ἀναγκαιοτάτην ἀπέφηνε τῆς διὰ Μωσέως ἐντολῆς τὴν οἱονεὶ προανάδειξιν τῆς κατόπιν εὐθὺς καὶ ἐν Χριστῷ δραμούσης χάριτος , παρακομιζούσης εἰς μέσον τὸ ἐξ ἐπαγγελίας Θεοῦ προαναφωνούμενον σπέρμα , τουτέστι , τοὺς ἐν Χριστῷ διὰ πίστεως 0 .
γέγονε γὰρ οὕτω πατὴρ ἀναριθμήτων ὁ θεσπέσιος Ἀβραάμ .
ἄθρει δὴ οὖν , ἄθρει τῆς οἰκονομίας τὸ σχῆμα , διαπεπλασμένον ἀστείως ὡς ἐν τύπῳ πάλιν τῆ τῶν ἀδελφῶν ξυνωρίδι τῇ ἐξ Ἰσαὰκ , Ἡσαῦ τε , φημὶ , καὶ μέντοι καὶ Ἰακώβ 0 .
Οὐκοῦν εἴρητο παρὰ Θεοῦ πρὸς τὸν θεσπέσιον Ἀβραὰμ , ὅτι Ἐν Ἰσαὰκ κληθήσεταί σοι σπέρμα .
διερμηνεύων δὲ τὸ χρησμῴδημα , νομομαθὴς ὢν ὁ Παῦλος , Τῷ δὲ Ἀβραὰμ ἐῤῥέθησαν αἱ ἐπαγγελίαι , φησὶ , καὶ τῷ σπέρματι αὐτοῦ .
Οὐ λέγει , καὶ τοῖς σπέρμασιν , ὡς ἐπὶ πολλῶν , ἀλλ  ὡς ἐφ ἑνὸς , Καὶ τῷ σπέρματί σου , ὅ ἐστι Χριστός 0 1 .
Οὐκοῦν ἐν Χριστῷ τὰ ἐπηγγελμένα διεπεραίνετο , καὶ εἰς εἰκόνα καὶ τύπον αὐτοῦ τέθειταί πως ὁ Ἰσαάκ .
διερμηνεύεται δὲ ἡ τοιάδε κλῆσις , χαρὰ καὶ ἀγαλλίαμα .
ἀγαλλίαμα δὲ τὸν Χριστὸν καὶ ὁ θεσπέσιος Δαβὶδ ὠνόμαζε , λέγων ὡς ἐκ προσώπου τῶν δεδιψηκότων τὴν δι αὐτοῦ σωτηρίαν 0 ·
τὸ ἀγαλλίαμά μου , λύτρωσαί με ἀπὸ τῶν κυκλωσάντων με 0 .
διενηξάμεθα γὰρ ἐν Χριστῷ τὰς τῶν φονώντων ἐπαναστάσεις ·
καὶ πεπατήκαμεν ἐν αὐτῷ σκορπίους καὶ ὄφεις , καὶ ἐπὶ ἀσπίδα καὶ βασιλίσκον ἐπέβημεν οἱ πεπιστευκότες .
ὅτι δὲ ἀγαλλίαμα ὁ Χριστὸς παρὰ ταῖς θείαις Γραφαῖς ὠνόμασται , καὶ προφητικὸς ἡμᾶς ἀναπείσει λόγος .
ἔχει γὰρ ὧδε ·
καὶ ἀνατελεῖ Κύριος δικαιοσύνη καὶ ἀγαλλίαμα ἐναντίον τῶν ἐθνῶν πάντων .
γέγονε γὰρ ὁ Ἐμμανουὴλ οὐχὶ μόνοις τοῖς ἐξ Ἰσραὴλ ἀλλὰ καὶ τοῖς ἀνὰ πᾶσαν τὴν οἰκουμένην ἔθνεσί τε καὶ λαοῖς δικαιοσύνη καὶ ἀγαλλίαμα .
δεδικαιώμεθα γὰρ ἐν αὐτῷ , καὶ τὴν ἐκ τῆς ἀρχαίας ἀρᾶς δυσφημίαν ἀπεκρουσάμεθα .
μετημφιέσμεθα γὰρ ὥσπερ εὐφροσύνην καὶ χαρὰν , θανάτου καὶ ἁμαρτίας ἀπηλλαγμένοι , καὶ τί γὰρ οὐχὶ τῶν ἄνωθεν καὶ παρὰ Θεοῦ πλουτήσαντες ἀγαθῶν 0 ;
τοιγάρτοι δοξολογεῖν δεδιδάγμεθα , λέγοντες ·
ἀγαλλιάσθω ἡ ψυχή μου ἐπὶ τῷ Κυρίῳ .
ἐνέδυσε γάρ με ἱμάτιον σωτηρίου , καὶ χιτῶνα εὐφροσύνης .
καὶ τίς δὴ οὗτός ἐστιν ὁ τῆς εὐφροσύνης χιτὼν , σαφηνιεῖ λέγων ὁ ἱερώτατος Παῦλος ·
ἐνδύσασθε τὸν Κύριον Ἰησοῦν Χριστὸν , καὶ τῆς σαρκὸς πρόνοιαν μὴ ποιεῖσθε εἰς ἐπιθυμίαν .
ἀγαλλίαμα τοίνυν ὁ Ἰσαὰκ ὡς ἐν τύπῳ Χριστοῦ τοῖς προκειμένοις ἡμῖν θεωρήμασι χρειωδέστατα παρειλημμένος 0 .
τούτῳ γέγονε Ῥεβέκκα γυνή .
διερμηνεύοιτο δὲ ἃν καὶ αὕτη , πλείστη τε καὶ ὅση ὑπομονή Ἀλλὰ καὶ τὸ τῆσδε πρόσωπον εἰς τὸ τῆς Ἐκκλησίας παραληψόμεθα νοοῦντες ὀρθῶς , ἧς τὸ εὐδόκιμον ἐν ὑπομονῇ 0 .
καὶ γοῦν τοῖς ταύτης τέκνοις , τῆς ὡς 0 .
ἐν πίστει , φημὶ , καὶ πνεύματι σωτηρίας , ὁδὸς πέφηνεν ἡ ὑπομονή .
ἱεροὶ γὰρ αὐτοῖς προσπεφωνήκασι λόγοι , ποτὲ μὲν , ὅτι Ἐντῇ ὑπομονῇ ὑμῶν κτήσασθε τὰς ψυχὰς ὑμῶν ·
ποτὲ δὲ αὖ 0 1 ·
ὑπομονῆς γὰρ ἔχετε χρείαν , ἵνα τὸ θέλημα τοῦ Θεοῦ ποιήσαντες , κομίσησθε τὴν ἐπαγγελίαν .
ὅρα τοίνυν τὴν Ῥεβέκκαν ὀψὲ μὲν καὶ μόλις ὠδίνουσαν  στεῖρα γὰρ ἦν  , ἀποτεκοῦσαν δ οὖν ὅμως ἐκ φιλοτιμίας Θεοῦ , καὶ ἐξ ἀγαπήσεως Ἰσαὰκ , τόν τε Ἡσαῦ τὸν πρωτότοκον , καὶ εὐθὺς κατόπιν ἰόντα τὸν Ἰακώβ .
δι ὧν εὗ μάλα πάλιν ἡμῖν ἐξεικονισθεῖεν ἂν οἱ δύο λαοὶ , ὅ τε Ἰσραὴλ , καὶ μέντοι καὶ ἐξ ἐθνῶν .
καὶ ὁ πρωτότοκος μὲν ὁ Ἰσραὴλ ,  προεισκέκληται γὰρ διὰ νόμου  0 ·
δεύτερος δὲ καὶ μετ ἐκεῖνον , ὁ ἐν πίστει διὰ Χριστοῦ 0 .
ἴδοι δ ἄν τις τῶν δύο λαῶν τὴν ὡς ἐν γνώμῃ καὶ τρόποις διαφορὰν , καὶ ἐξ αὐτῶν , οἶμαί που , τῶν ὀνομάτων ἃ ἦν ἐν ἀμφοῖν , καὶ ἐκ τῆς τῶν σωμάτων ἰδέας , ἤτοι κατασκευῆς .
ὁ μὲν γὰρ Ἡσαῦ διερμηνεύεται δρῦς , τουτ έστιν , ἀπηνής τε καὶ ἀκαμπής .
Εἴρηται δέ που πρὸς τὸν Ἰσραὴλ παρὰ τοῦ Θεοῦ ·
γινώσκω ἐγὼ ὅτι σκληρὸς εἶ , καὶ νεῦρον σιδηροῦν ὁ τράχηλός σου , καὶ τὸ μέτωπόν σου χαλκοῦν 0 1 .
πτερνιστὴς δὲ ὁ Ἰακὼβ , τουτέστι , τεχνίτης , ἤτοι νικᾷν εἰδώς 0 .
πτερνιεῖ γάρ τις ὂν ἂν ἡττήσῃ .
νικᾷ δὲ δὴ πάντως , οὐχ ὁ ἐν νόμῳ λαὸς , ἀλλ ὁ ἐν Χριστῷ διὰ πίστεως , καὶ τὰ ἐκ τῆς ἁμαρτίας διαδραμὼν ἐγκλήματα , καὶ αὐτὸ καταμβλύνων τοῦ θανάτου τὸ κράτος .
καὶ ὁ μὲν Ἡσαῦ πυῤῥάκης ἦν ὅλος ·
γέγραπται γὰρ ὡδὶ , Καὶ ὡσεὶ δορὰ δασύς 0 ·
ἀνὴρ δὲ λεῖος ὁ Ἰακώβ 0 .
Αἴνιγμα δὴ οὖν ἡ πυῤῥότης , θυμοῦ καὶ ὀργῆς 0 ·
εἴπερ ἐστὶν ἀληθῶς ὡς ἐρυθρὸν ἀεί πως τὸ χρῶμα τοῖς ἐν ὀργαῖς 0 .
θηριοπρεπὲς δὲ ὅτι τὸ λασιότριχον καὶ δασὺ , πῶς ἂν ἐνδοιάσειέ τις 0 ;
κατίδοι δ ἂν , οἶμαι , πᾶς τις ἐν τοῖς τοιούτοις ὄντα τρόποις τὸν Ἰσραήλ ·
καὶ θυμῷ μὲν ἢ λογισμῷ τῷ καθήκοντι διοικούμενον 0 ·
ἀπονενευκότα δὲ λίαν εἰς τὸ θρασὺ καὶ ἀνήμερον 0 .
τοιγάρτοι καὶ ἀπεκτόνασι μὲν ἁγίους προφήτας , δεδυσσεβήκασι δὲ καὶ εἰς αὐτὸν ἐν ἐσχάτοις τὸν Ἐμμανουήλ .
ἡ δέ γε λειότης , ἀνθρωποπρεποῦς ἰδέας μήνυσις ἐναργής 0 .
ἤπιος δὲ σφόδρα , καὶ πολὺ δὴ λίαν βλέπων ἐπὶ τὸ ἥμερον , ὁ νέος τε καὶ ἐν πίστει λαός 0 .
ἡ γὰρ τοῦ στόματος ἀστειότης , εἰς παράδειξιν ἔσται σαφῆ τοῦ νοητοῦ τε καὶ ἔσωθεν κάλλους .
καθάπερ ἀμέλει καὶ ἐν Ἡσαῦ , ἀγριότητος εἶναι σημεῖον δεδώκαμεν τὸ δασύ τε καὶ ἐρυθρόν 0 .
πλὴν ἀμφοῖν μήτηρ ἦν μία , τουτ έστιν , ἡ Ῥεβέκκα .
παρέστησε δὲ ἑαυτῷ τὴν Ἐκκλησίαν ὁ Κύριος ἡμῶν Ἰησοῦς Χριστὸς παρθένον ἁγνὴν ὑπηρετοῦσαν ὥσπερ εἰς ἀναγέννησιν τὴν πνευματικὴν τῶν δύο λαῶν 0 .
ὅσον γὰρ ἧκεν εἰς τὸν τῆς ἐπιδημίας σκοπὸν , ἔκτισεν αὐτοὺς εἰς ἕνα καινὸν ἄνθρωπον , ποιῶν εἰρήνην , καὶ ἀποκαταλλάσσων τοὺς ἀμφοτέρους ἐν ἑνὶ πνεύματι κατὰ τὸ γεγραμμένον .
ἀλλ ἦν ἐξήνιος ὁ Ἰσραὴλ καὶ ἀσύμφωνος τῷ νέῳ λαῷ , κατὰ χρόνον ὢν πρωτότοκος .
δηλοῖ γὰρ , οἶμαί πού τι καὶ τὸ ἐν αὐτῇ τῇ νηδύϊ ἀνασκιρτᾷν τὰ βρέφη , τὴν ἐσομένην ὥσπερ ἔχθραν ὑποσημαίνοντα .
ὅτι δὲ ἀμείνων ὁ νέος ἔσται , καὶ ἐν εὐκλείᾳ τῇ προφερεστέρᾳ παρὰ τὸν Ἰσραὴλ τὸν πρωτότοκον , κατεσήμανεν εὐθὺς ὁ πάντα εἰδὼς , οὕτω λέγων 0 ·
καὶ ὁ λαὸς λαοῦ ὑπερέξει , καὶ ὁ μείζων δουλεύσει τῷ ἐλάσσονι .
προεκηρύττετο μὲν γὰρ τὸ ἐπ ἀμφοῖν μυστήριον καὶ διὰ φωνῆς ἁγίων ·
καὶ ὅτι κατόπιν ἥξει τῶν ἐθνῶν ὁ Ἰσραὴλ , πολυτρόπως ἡμῖν προεπηγγέλλετο ·
θεοῦ δὲ τὸ χρῆμα καὶ ἐν αὐτῷ τῷ τόκῳ δεικνύοντος , προεξέπιπτε μὲν τῆς νηδύος ὁ Ἡσαῦ , εἵπετο δὲ ὁ Ἰακὼβ , ὅτι πτερνιεῖ καὶ νικήσει τὸν ἀδελφὸν , διὰ τοῦ τῆς πτέρνης ἐπειλῆφθαι καταδεικνύς .
καὶ ταυτὶ μὲν εἰρήσθω , πρὸς τὸ παρὸν τοῦ λόγου τὰς ἀφορμὰς ἀπό τε τῆς τῶν σωμάτων ἰδέας καὶ αὐτοῦ τοῦ τόκου λαμβάνοντος .
καὶ δι ἑτέρων δὲ οὐδὲν ἧττον ἰόντες ἐννοιῶν , φέρε λέγωμεν ὡς ἔνι τὰ ἐπ  ἀμφοῖν 0 .
μήνυσις γὰρ ἔσται τῆς ἑκατέρου γνώμης , καὶ αὐτὸς ὁ τοῦ βίου τρόπος .
ἰσήλικες μὲν γὰρ ἀλλήλοιν οἱ νεανίαι , πλὴν οὐκ ἰσογνώμονες , οὐ δὲ ἐν βουλαῖς ἀπαραλλάκτοις 0 1 .
ὁ μὲν γὰρ Ἡσαῦ τὰς ἐν ἀγροῖς καὶ θήραις ἠγάπα διατριβάς ·
ὁ δὲ ἦν ἀστικὸς , εὐπρόσιτος δηλονότι καὶ κοινωνικὸς , καὶ ἀνὴρ ἄπλαστος οἰκῶν οἰκίαν .
καὶ ὁ μὲν ἀκάθεκτος εἰς ἐπιθυμίας σαρκικὰς , καὶ τῶν ἄγαν εὐτελεστάτων τὰ κάλλιστα τῶν ἰδίων γερῶν κατόπιν ὥσπερ ἱεὶς , καὶ τὰ ψυχρά τε καὶ εὔωνα τῶν ἀναγκαίων ἀντωνούμενος 0 1 .
ὁ δὲ τῶν ἀρίστων ἄπληστος ἐραστὴς , καὶ τὰ δι  ὧν ἂν γένοιτο λαμπρὸς πανταχόθεν ἀναζητῶν 0 .
ἐξεπρίατο γὰρ τὰ , πρωτοτόκια παραῤῥιπτοῦντος αὐτὰ τοῦ Ἡσαῦ , καὶ τὸν τῆς γαστρὸς κόρον τῶν ἰδίων ἀξιωμάτων ἀτημελῶς προτετιμηκότος .
ταύτῃτοι λοιπὸν ἐκλήθη τὸ ὄνομα αὐτοῦ Ἐδώμ .
τουτέστι , γήϊνος , Γηΐνου γὰρ ἀληθῶς καὶ χθαμαλωτάτου φρονήματος ἔλεγχος ἐναργὴς , τὸ ἀλογῆσαι μὲν δόξης τῆς ἐνούσης αὐτῷ , καὶ τὰ τῆς γνώσεως πρεσβεῖα παρ  οὐδὲν ποιεῖσθαι παντελῶς , ἀνθελέσθαι δὲ μᾶλλον ὡς ἀμείνω καὶ προφερεστέραν τὴν πρόσκαιρον ἡδονὴν , καὶ τὸ παραυτίκα τερπνὸν ψήφῳ στεφανοῦν τῇ κρείττονι , καὶ εἰ πολλὴν ἔχοι τὴν ζημίαν 0 1 .
τοιγάρτοι καὶ ὁ θεσπέσιος Παῦλος , πόρνον τε καὶ βέβηλον τὸν οὕτως αἰσχρῶς διαβιοῦν ᾑρημένον , εἰκότως ἀπεκάλει .
τύπον ὥσπερ τινὰ τῶν εἰς τοῦτο φαυλότητος κατωλισθηκότων παρατιθεὶς τὸν Ἡσαῦ , καὶ γοῦν τὸ ἀχάλινον εἰς ἐπιθυμίας , σαρκικὰς δηλονότι καὶ γεωδεστέρας , ἐπίκλημα καὶ γραφὴν ἐποιεῖτο , λέγων ·
μή τις πόρνος ἢ βέβηλος ὡς Ἡσαῦ , ὃς ἀντὶ βρώσεως μιᾶς ἀπέδοτο τὰ πρωτοτόκια αὐτοῦ 0 .
Οὐκοῦν τοῖς τῶν νεανίσκων τρόποις ἀντιπαρεξάγοντες ἀκριβῶς καὶ τῆς Ἰουδαϊκῆς πολιτείας τὸν σκότον , καὶ τῆς ἐξ ἐθνῶν πληθύος τὸ εἰλικρινὲς καὶ ἐλεύθερον , τὰ εἰκότα λέγωμεν .
ἦν μὲν γὰρ ὁ Ἰσραὴλ ἄγροικός τε καὶ γεωδεστέραν ἔχων τὴν φρένα , γαῦρός τε καὶ φιλοπόλεμος , καὶ πολὺ λίαν ἀνεπτοημένος εἰς μιαιφονίας , κατὰ τὸν ἄγροικόν τε καὶ θηριοκτόνον Ἡσαῦ .
καὶ γοῦν προφητικὸς μὲν αὐτοῖς ἐνεκάλει λόγος , ὅτι Παγίδας ἔστησαν διαφθεῖραι ἄνδρας .
Αὐτὸς δὲ ὁ Χριστὸς ἐπηρᾶτο λέγων , ὅτι Δωρεὰν ἔκρυψάν μοι διαφθορὰν παγίδος αὐτῶν , μάτην ὠνείδισαν τὴν ψυχήν μου .
ἐλθέτω αὐτοῖς παγὶς ἣν οὐ γινώσκουσι καὶ ἡ θήρα ἣν ἔκρυψαν , συλλαβέτω αὐτούς .
πεπόμφασι γὰρ τῶν Φαρισαίων τινὰς μετὰ τῶν καλουμένων Ἡρωδιανῶν  δασμολόγοι δὲ οὗτοι  , πειράζοντες καὶ λέγοντες 0 ·
Εἰ ἔξεστι φόρους δοῦναι Καίσαρι , ἢ οὔ 0 ;
θηρευτὴς οὖν ἄρα καὶ ὁ Ἰσραήλ 0 .
ὁ δέ τε νέος καὶ ἐν πίστει λαὸς , κατὰ τὸν θεσπέσιον Ἰακὼβ , ἀστικὸς καὶ φιλέστιος , πρᾶος καὶ καθεστηκὼς , ἀπλοῦς καὶ ἀκάκουργος , οἰκῶν οἰκίαν , κατὰ τὸ γεγραμμένον 0 .
ἀληθὲς γὰρ εἰπεῖν , ὅτι τῶν ἐν πίστει δεδικαιωμένων ἡ πραοτάτη πληθὺς , πόλιν ὥσπερ τινὰ λαμπρὰν καὶ εὐνομουμένην ἀπεγράψατο τὴν Ἐκκλησίαν , καὶ οἶκον ἐρηρεισμένον , καὶ τοῖς πειράζουσιν ἀκατάσειστον , τὴν ἐν Χριστῷ πολιτείαν καὶ ζωὴν ἐποιήσατο 0 .
καὶ ἁπλοῦς μὲν αὐτοῖς ὁ νοῦς , καὶ δυστροπίας ἁπάσης ἀπηλλαγμένος 0 .
ἀπηχθημένον δὲ σφόδρα ποιοῦνται , τὸ ὡς ἐν γνώμῃ τε καὶ τρόποις πεπλᾶσθαι δοκεῖν .
καὶ περὶ αὐτῶν οἶμαί που τὸν θεσπέσιον φάναι Δαβίδ ·
κύριος κατοικίζει μονοτρόπους ἐν οἴκῳ .
μονότροπος γὰρ ὁ ἁπλοῦς ἐν Χριστῷ , ὃς καὶ ἐν οἴκῳ κατοικίζεται 0 .
καίτοι τῷ Ἰσραὴλ ἐπιφωνοῦντός τινος τῶν ἁγίων προφητῶν , ὅτι Ταῖς πολυοδίαις σου ἐκοπίασας 0 .
Οὐκοῦν ἐναυλίζονται μὲν οἱ ἐν Χριστῷ , καθάπερ εἰς οἶκον τὴν ἐν ὁσιότητι καὶ ἁγιασμῷ πολιτείαν καὶ ζωήν 0 .
Αὐτοὶ δὲ τὸ χρῆμα ταῖς σφῶν κεφαλαῖς οἷά τινα στέφανον ἀναπλέκοντες ἁλοῖεν ἂν , καὶ μὴν καὶ εὐημερίας καταλογιζόμενοι τρόπον .
ταύτῃτοί φασι , ποτὲ μὲν , ὅτι Ηὐφράνθην ἐπὶ τοῖς εἰρηκόσι μοι 0 ·
Εἰς οἶκον Κυρίου πορευσώμεθα ·
ποτὲ δὲ αὖ , Μίαν ᾐτησάμην παρὰ Κυρίου , ταύτην ζητήσω .
καὶ τί τὸ αἴτημα 0 ;
ποία δὲ καὶ ἡ μία χάρις 0 ;
τὸ κατοικεῖν με ἐν οἴκῳ Κυρίου , φησὶ , πάσας τὰς ἡμέρας τῆς ζωῆς μου , τοῦ θεωρεῖν με τὴν τερπνότητα Κυρίου , καὶ ἐπισκέπτεσθαι τὸν ναὸν τὸν ἅγιον αὐτοῦ 0 .
ἀκούεις ὅπως ἐν τάξει χάριτος λαμπρᾶς καὶ ἐξῃρημένης καταλογεῖσθαί φησι τὸ κατοικεῖν ἐν οἴκῳ Θεοῦ , καὶ ἐν αὐλαῖς ταῖς θείαις ποιεῖσθαι τὰς διατριβάς ;
ἡ δέ γε οἴκησις οὐ σωματικὴ , νοοῖτο δ ἂν μᾶλλον ὡς ἐν ἑδραιότητι γνώμης καὶ ἐναρέτου ζωῆς 0 1 .
ἀλλ  , Ἠγάπα , φησὶν , ὁ Ἰσαὰκ τὸν Ἡσαῦ , ὅτι ἡ θήρα αὐτοῦ βρῶσις αὐτῷ 0 .
ἠξίωτο γὰρ ἀγάπης τῆς ἄνωθεν ὁ πρωτότοκος Ἰσραὴλ , ὅτι τῆς ἐν νόμῳ πολιτείας τὴν κατόρθωσιν , καὶ τοὺς ἐπὶ τῷδε πόνους , τροφὴν ὥσπερ τινὰ προσεκόμιζε τῷ Θεῷ 0 .
γεγόνασι γὰρ ἅγιοι καὶ ἐν Ἰσραὴλ , φιλόθεοί τε καὶ νομοφύλακες .
καὶ γοῦν ὁ προφήτης Ἡσαΐας ἐταλάνιζε μὲν ὡς πεπορνευμένην τὴν Ἱερουσαλήμ .
ἔφη δὲ ὅτι δικαιοσύνη κατὰ καιροὺς ἐκοιμήθη ἐν αὐτῇ , τουτ έστιν , ἀνεπαύσατο , καὶ κατέλυσε , διά τοι τὸ ἐν αὐτῇ γενέσθαι πολλοὺς τῆς ἐν νόμῳ πολιτείας ἀνειλημμένους τὰ αὐχήματα .
ἦν οὖν ἐν δόξῃ τῇ παρὰ Θεῷ πρωτότοκος ὢν ὁ Ἰσραὴλ , πλὴν οὐ μέχρι παντὸς διεσώσατο τὴν τοῖς ἑαυτοῦ πρεσβείοις ἀπονεμηθεῖσαν τιμήν .
παρακεχώρηκε δὲ ὥσπερ τῷ νέῳ καὶ κατόπιν ἰόντι λαῷ , τουτέστι , τοῖς ἐξ ἐθνῶν , τὰ πρωτοτόκια , πολὺ λίαν ἀπονενευκὼς εἰς τὰ σαρκός τε καὶ κόσμου 0 .
καὶ γοῦν ὡς , ἐν ταῖς εὐαγγελικαῖς ἀνεγνώσθη παραβολαῖς , Ἐποίει μὲν γά μους ὁ βασιλεὺς τῷ υἱῷ αὐτοῦ .
Εἶτα παρῆσαν οἱ δειπνοκλήτορες , τοῖς δαιτυμόσιν ἀπαγγέλλοντες τὰ παρὰ Θεοῦ , τουτ έστιν , Ἰδοὺ τὸ ἄριστόν μου ἡτοίμασα , οἱ ταῦροί μου καὶ τὰ σιτιστὰ τεθυμένα , καὶ πάντα ἕτοιμα ·
δεῦτε εἰς τοὺς γάμους .
Οἱ δὲ οὐκ ἤθελον ἐλθεῖν , φησίν .
ἀλλ ἧν ἑκάστῳ παραίτησις τὸ δοκοῦν .
γυναῖκα ἔγημα , ἔχε με παρῃτημένον .
ὁ δὲ , Ἀγρὸν ἠγόρασα , καὶ οὐ δύναμαι ἐλθεῖν .
ὁρᾷς οὖν ὅπως μεμίμηνται τὸν Ἡσαῦ , τὴν τῶν προσκαίρων καὶ σαρκικῶν ἀπόλαυσιν τῆς παρὰ Θεῷ δόξης προτετιμηκότες , μονονουχὶ δὲ καὶ ἑτέροις τὰ πρωτοτόκια προθέντες ἑλεῖν .
ἀντεισκέκληνται γὰρ εὐθὺς οἱ ἐξ ἐθνῶν πιστεύσαντες , καὶ τὴν τῷ Ἰσραὴλ ὀφειλομένην ἀποκεκερδήκασι δόξαν , καὶ μέντοι καὶ εὐλογίαν , διὰ τὸ ἕτοιμον εἰς ὑπακοὴν , καὶ τὸ λίαν εὐσταλὲς καὶ διεγηγερμένον εἴς γε τὸ χρῆναι πληροῦν τὰ ἁνδάνοντα τῷ Θεῷ .
γένοιτο δ  ἂν ἡμῖν καὶ τούτου μάρτυς , ὁ θεσπέσιος Δαβὶδ , οὔτω λέγων περὶ αὐτῶν ·
τὴν ἐπιθυμίαν τῶν πενήτων εἰσήκουσας , Κύριε , τῇ ἑτοιμασίᾳ τῆς καρδίας αὐτῶν προσέσχε τὸ οὖς σου .
ἑτοιμότερος γὰρ ἀεί πως εἰς εὐπείθειαν ὁ ἐν πίστει λαὸς , καίτοι τῶν ἐξ Ἰσραὴλ τὴν ἐν νόμῳ παίδευσιν προπεπλουτηκότων 0 .
ἀλλ  εἰ καὶ τῶν θείων μαθημάτων κατηῤῥώστησε τὴν πτωχείαν τῶν ἐθνῶν ἡ πληθύς 0 ·
ἀλλ εὐπετεστέρα γέγονεν ἐν πίστει , καὶ τοῖς διὰ Χριστοῦ θεσπίσμασιν ὡς ὀξὺ παραθεῖσα τὸ οὖς , ὃ διὰ τῆς αὐτοῦ μεμαρτύρηται φωνῆς 0 .
ἔφη γὰρ ὧδε διὰ τῆς τοῦ Ψάλλοντος λύρας ·
λαὸς ὃν οὐκ ἔγνων , ἐδούλευσέ μοι , εἰς ἀκοὴν ὠτίου ὑπήκουσέ μου .
περὶ δέ γε τοῦ Ἰσραὴλ ὡς ἤδη πεσόντος εἰς ἀλλοτρίωσιν , καὶ ὀρθοποδεῖν μὲν οὐκ ἀξιοῦντος ἔτι , πεπηρωμένον δὲ ὥσπερ τῆς διανοίας τὸ σκέλος , φησίν 0 ·
Υἱοὶ ἀλλότριοι ἐψεύσαντό μοι , οἱ υἱοὶ ἀλλότριοι ἐπαλαιώθησαν , καὶ ἐχώλαναν ἀπὸ τῶν τρίβων αὐτῶν .
τρίβοι μὲν γὰρ ὀρθαί τε καὶ ἀπλανεῖς ἐπὶ Χριστὸν ἀποφέρουσαι , καὶ ἡ διὰ νόμου παίδευσις , καὶ προφητῶν ἁγίων προαγόρευσις 0 .
ἐπειδὴ δὲ εἰς τὸ διὰ νόμου καὶ προφητῶν κατηντήκασι τέλος , τουτέστι Χριστὸν , ἐχώλαναν ἐξ ἀσυνεσίας , οὐκ ἐξ ὑγιοῦς διανοίας ἐμπαροινοῦντες αὐτῷ , καὶ θανάτῳ περιβαλεῖν τολμήσαντες τὸν ἀρχηγὸν τῆς ζωῆς .
ὅτι τοίνυν ὁ νέος τε ἐν πίστει λαὸς τὴν τῷ Ἰσραὴλ ὀφειλομένην εὐλογίαν ἥρπασεν , εὐπετεστέραν ἔχων τὴν γνώμην εἴς γέ τοι τὸ δεῖν τοῖς θείοις ὑπείκειν νεύμασι , κ ἀντεῦθεν ἡμῖν παρέσται νοεῖν .
γέγραπται γὰρ ὡδί ·
ἐγένετο δὲ μετὰ τὸ γηράσαι τὸν Ἰσαὰκ , καὶ ἠμβλύνθησαν οἱ ὀφθαλμοὶ αὐτοῦ τοῦ ὁρᾷν ·
καὶ ἐκάλεσεν Ἡσαῦ τὸν υἱὸν αὐτοῦ τὸν πρωτότοκον , καὶ εἶπεν αὐτῷ ·
Υἱέ μου 0 .
ἰδοὺ ἐγὼ γεγήρακα , καὶ οὐκ οἶδα τὴν ἡμέραν τῆς τελευτῆς μου ·
νῦν οὖν λάβε τὸ σκεῦός σου , τήν τε φαρέτραν καὶ τὸ τόξον , καὶ ἔξελθε εἰς τὸ πεδίον , καὶ θήρευσόν μοι θήραν , καὶ ποίησόν μοι ἐδέσματα , ὡς φιλῶ ἐγώ ·
καὶ ἔνεγκέ μοι ἵνα φάγω , ὅπως εὐλογήσῃ σε ἡ ψυχή μου πρὶν ἀποθανεῖν με .
ταῦτα μὲν οὖν ἔφη πρὸς τὸν Ἡσαῦ ὁ πατήρ .
ὁ δὲ παραχρῆμα τοὺς ἐπὶ τῇ θήρᾳ κατορθώσων πόνους τῆς ἑστίας ἀπαίρει , καὶ νεανικῶς ἐσκευάζετο .
πείθει Ῥεβέκκα τὸν Ἰακὼβ φθάσαι τε τὸν Ἡσαῦ , καὶ μὴν καὶ ἁρπάσαι τὴν εὐλογίαν .
ὁ δὲ τοῦτο δρᾷν ἐδεδίει μὲν ἐξ ἀρχῆς ·
παραθηγούσης δὲ τῆς μητρὸς , δύο μὲν ἐξ ἀγρῶν ἐρίφους εἰσφέρει , καλούς τε καὶ ἁπαλοὺς , καὶ ὀψοποιίας ἥπτετο ·
περιθεὶς δὲ τοῖς ὤμοις τὰ δέρματα , καὶ τῆς δειρῆς τὰ γυμνὰ κατημφιεσμένος , ἀπεμιμεῖτο καλῶς τὴν Ἡσαῦ δασύτητα , καὶ τὸ ἄγαν λασιότριχες , ὡς ἂν διαπαίζῃ τὰς τοῦ πατρὸς χεῖρας , εἰ ἐπαφῷτο τυχόν 0 .
Εἶτα τὸ ὄψον εἰς χεῖρας ἑλὼν , εἰσέθει πρὸς τὸν πατέρα , καὶ δὴ καὶ ἔφασκε ·
πάτερ 0 .
τίς εἶ σὺ , τέκνον .
καὶ εἶπεν Ἰακὼβ τῷ πατρί ·
ἐγὼ Ἡσαῦ ὁ πρωτότοκός σου , καθὰ ἐλάλησάς μοι ἐποίησα .
ἀναστὰς κάθισον , καὶ φάγε τῆς θήρας μου , ὅπως εὐλογήσῃ με ἡ ψυχή σου .
ἐπειδὴ δὲ κατεδήδοκεν ὁ πρεσβύτης τὸ προκομισθὲν , ἔφη πρὸς τὸ μειράκιον ·
ἔγγισόν μοι , καὶ φίλησόν με , τέκνον .
καὶ ἐγγίσας ἐφίλησεν αὐτόν ·
καὶ ὠσφράνθη τῆς ὀσμῆς τῶν ἱματίων αὐτοῦ , καὶ εὐλόγησεν αὐτὸν , καὶ εἶπεν αὐτῷ ·
ἰδοὺ ὀσμὴ τοῦ υἱοῦ μου , ὡς ὀσμὴ ἀγροῦ πλήρους ὃν εὐλόγησε Κύριος , καὶ δῴη σοι Κύριος ἀπὸ τῆς δρόσου τοῦ οὐρανοῦ , καὶ ἀπὸ τῆς πιότητος τῆς γῆς , πλῆθος σίτου καὶ οἴνου 0 .
καὶ δουλευσάτωσάν σοι ἔθνη , καὶ προσκυνησάτωσάν σοι ἄρχοντες , καὶ γίνου κύριος τοῦ ἀδελφοῦ σου .
καὶ προσκυνήσουσί σοι οἱ υἱοὶ τοῦ πατρός σου .
ὁ καταρώμενός σε , ἐπικατάρατος 0 ·
καὶ ὁ εὐλογῶν σε , εὐλογημένος 0 .
Οὐκοῦν προαποκεκέρδηκε μὲν Ἰακὼβ τὴν παρὰ τοῦ πατρὸς εὐλογίαν ·
εἶτα δεύτερον ἐξ ἀγρῶν κατόπιν ἔρχεται τὴν θήραν ἑλὼν ὁ Ἡσαῦ .
προσκομίσας δὲ τῷ πατρὶ , περιττὸς ἦν ἔτι , καὶ τὸ γεγονὸς ἐδιδάσκετο .
ἤκουσε γὰρ εὐθύς ·
ἔλθων ὁ ἀδελφός σου , μετὰ δόλου ἔλαβε τὴν εὐλογίαν σου .
Οὐκ ἀδακρυτὶ δὲ λέγοντος , Μὴ εὐλογία μία ἔσται σοι , πάτερ ;
εὐλόγησον δὴ κ ἀμέ ·
ἔφη πάλιν ὁ Ἰσαάκ ·
ἰδοὺ ἀπὸ τῆς πιότητος τῆς γῆς ἔσται ἡ κατοίκησίς σου ·
καὶ ἀπὸ τῆς δρόσου τοῦ οὐρανοῦ ἄνωθεν , καὶ ἐπὶ τῇ μαχαίρᾳ σου ζήσῃ , καὶ τῷ ἀδελφῷ σου δουλεύσεις .
ἔσται δὲ ἡνίκα ἐὰν καθέλῃς καὶ ἐκλύσῃς τὸν ζυγὸν αὐτοῦ ἀπὸ τοῦ τραχήλου σου .
τὸ μὲν οὖν τῆς ἱστορίας συνενεγκόντες πλάτος , ὡς ἐν ὀλίγοις κομιδῇ , τοῖς ἐντευξομένοις εὖ μάλα παρατεθείκαμεν 0 .
χρῆναι δὲ ὑπολαμβάνω , τοῖς αἰσθητῶς γεγονόσιν ἐφαρμόσαι τὰ πνευματικά .
φαμὲν οὖν ὅτι καὶ πρό γε τῶν ἄλλων , τῶν ἐν πίστει , φημὶ , καὶ ἐν Χριστῷ κεκλημένων , τῷ Ἰσραὴλ ἐνετέλλετο ὁ τῶν ὅλων Δεσπότης καὶ Πατήρ , ξένιον ὥσπερ τι λαμπρὸν , καὶ καρποὺς ἐπιεικείας , καὶ οἱονεὶ πόνων ἀγαθῶν εὑρήματα , προσκομίζειν ἐπείγεσθαι τὴν ἁνδάνουσαν αὐτῷ πολιτείαν καὶ ζωὴν , ἣ διὰ τῆς ἐν νόμῳ ζωῆς τοῖς πάλαι προανεγράφετο , μονονουχὶ τοῖς τύποις ἐγκεκρυμμένη , καὶ ὡς ὕλη λανθάνουσα τῷ περιττῷ τοῦ γράμματος , οὐκ ἀνάλωτός γε μὴν τοῖς ἐθέλουσι φιλοθηρᾷν διὰ τῆς ἐν πνεύματι καὶ ἀκριβοῦς θεωρίας .
τοῦτο , οἶμαι , ἐστὶ τὸ τῆς Ἡσαῦ θήρας ἐπιθυμῆσαι τὸν Ἰσαάκ .
ἀλλὰ προσετάττετο μὲν , καθάπερ ἔφην , ὁ Ἰσραὴλ , καὶ δὴ καὶ ὑπέσχετο κατορθοῦν .
ἔφη γὰρ ἐν Χωρὴβ συνηθροισμένης τῆς ἐκκλησίας , καὶ ἐν εἴδει πυρὸς ἐπὶ τὸ ὄρος Σινὰ καταφοιτήσαντος Θεοῦ ·
πάντα ὅσα ἂν εἴπῃ Κύριος ὁ Θεὸς , ποιήσομεν , καὶ ἀκουσόμεθα .
ἀμελητὴς δὲ λίαν κατεφωρᾶτο διὰ τῶν πραγμάτων , καίτοι πρόχειρος ὢν εἰς ἐπαγγελίαν .
ταύτῃτοι καὶ διὰ μέσου χωριεῖ , φθάνει τε οὕτως ὁ πτερνιστὴς , Ἰακὼβ , τουτ έστιν , ὁ νέος τε καὶ ὡς ἐν πίστει λαός 0 .
προσκεκόμικε γὰρ τῷ Θεῷ τὰ ζητούμενα , ἀναδυομένου τε καὶ μέλλοντος τοῦ πρωτοτόκου λαοῦ , προεκαρποφόρησε τὴν πίστιν , ἣν καὶ ἐν τάξει τροφῆς ἡ θεία ποιεῖται φύσις .
καὶ γοῦν ὁ Σωτὴρ τοῖς ἁγίοις ἀποστόλοις οὕτω τὴν Σαμαρειτῶν ἐπιστροφὴν προκατεμήνυε , λέγων ·
ἐγὼ βρῶσιν ἔχω φαγεῖν , ἣν ὑμεῖς οὐκ οἴδατε .
διατρανῶν δὲ τὸ εἰρημένον , Ἐμὸν βρῶμά ἐστι , φησὶν , ἵνα ποιῶ τὸ θέλημα τοῦ πέμψαντός με , καὶ τελειώσω αὐτοῦ τὸ ἔργον .
ὅτι δὲ γέγονεν ἀνόνητον μὲν τοῖς ἐξ Ἰσραὴλ τὸ ἕτοιμον εἰς ὑπόσχεσιν , οὐκ ἐξοιχομένου πρὸς πέρας αὐτοῖς τοῦ πράγματος , ἠδίκησε δὲ τὰ ἔθνη παντελῶς οὐδὲν ὁ ἐπί γε τὸ χρῆναι πιστεύειν ὄκνος ἐπεγνωκότα τὸν Λυτρωτὴν , καὶ τετιμηκότα λοιπὸν ταῖς εἰς πᾶν ὁτιοῦν τῶν ἀγαθῶν εὐπειθείαις , διὰ παραβολῆς ἡμᾶς ἐδίδαξεν ὁ Χριστός .
ἔφη γὰρ οὕτως ·
ἄνθρωπός τις εἶχε τέκνα δύο , καὶ προσελθὼν τῷ πρώτῳ , εἶπε ·
τέκνον , ὕπαγε σήμερον ἐργάζου ἐν τῷ ἀμπελῶνί μου .
ὁ δὲ ἀποκριθεὶς εἶπεν , Οὐ θέλω .
ὕστερον δὲ μεταμεληθεὶς ἀπῆλθε .
προσελθὼν δὲ τῷ ἑτέρῳ εἶπεν ὡσαύτως .
ὁ δὲ ἀποκριθεὶς εἶπεν ·
ἐγὼ , Κύριε , καὶ οὐκ ἀπῆλθε .
τίς ἐκ τῶν δύο ἐποίησε τὸ θέλημα τοῦ Πατρός ;
ὁ ἀπελθὼν εἰς τὸν ἀμπελῶνα δηλονότι , καὶ εἰ βραχὺ μεταξὺ παρεισέδυ τὸ ἀδρανὲς , ὀκνεῖν ἀναπεῖθον τὸ ὑπεσχημένον 0 .
θέα δὴ οὖν ἐν τούτοις προχειρότατα μὲν ἐπὶ τὴν θήραν ἰόντα τὸν Ἡσαῦ , καὶ τοῦτο δρᾷν ὑπισχνούμενον , φθάνοντα δὲ τὸν Ἰακὼβ , καίτοι τοῦτο δρᾷν ἐν ἀρχαῖς ἀρνούμενον , πλὴν εὐλογηθέντα παρὰ τοῦ πατρός .
Οὕτω καὶ ὁ νέος λαὸς ἁρπάζει τὴν εὐλογίαν , μονονουχὶ κατάπλαστον ἔχων τῆς Ἰουδαϊκῆς πολιτείας τὸ σχῆμα .
καθάπερ ἀμέλει καὶ Ἰακὼβ τὴν Ἡσαῦ δασύτητα τοῖς τῶν ἐρίφων δέρμασιν ἀπεμιμεῖτο σοφῶς 0 .
ἀλλ ἤκουε τοῦ πατρὸς εὐθὺς ἀνακεκραγότος ·
ἡ μὲν φωνὴ φωνὴ Ἰακὼβ , αἱ δὲ χεῖρες χεῖρες Ἡσαῦ 0 1 .
τίνα δὴ οὖν ἄρα τρόπον ἐφαρμόσαιμεν ἂν τοῖς ἐν πίστει λαοῖς τὸ καὶ ἐν εἴδει γενέσθαι , καὶ ὡς ἐν μιμήματι τῆς Ἰουδαϊκῆς πολιτείας τε καὶ ἑτέραν ἔχειν παρ αὐτοὺς τὴν φωνήν ;
Οὐκοῦν ἐκεῖνό φαμεν , ὡς ἔστιν ἀεὶ παρὰ ταῖς θείαις Γραφαῖς , ἔργου καὶ κατορθωμάτων ἤτοι πρακτικῆς ἐνεργείας σημεῖον χείρ .